Lav et referat af nedenstående tekst:

Tekst:
AaB-spilleren Kasper Risgård og holdkammeraterne spillede sig torsdag videre i Europa League til trods for et 0-2-nederlag på udebane til Rio Ave. Midtbanespilleren var undervejs rystet, da han måtte se en af sine tænder ryge ned i græsset. - Jeg fik en albue lige i ansigtet og var bagefter nervøs for at gå op i hovedstødsduellerne. Jeg vidste ikke, hvor mange tænder, jeg havde mistet, siger Risgård til 6'eren. I munden mangler der en fortand, og det er ikke første gang, at nordjyden har oplevet den slags. - Jeg har prøvet det et par gange. Det er en stift, der røg ud, siger han. - Det irriterede mig, fordi jeg ikke vidste, hvor galt det stod til. Jeg var rystet i nogle perioder i første halvleg, siger han. AaB tabte på to portugisiske scoringer efter pausen, men trods nederlaget lykkedes det at holde Steaua Bukarest bag sig i gruppe J, da rumænerne tabte til Dynamo Kiev. Det betyder, at nordjyderne følger Kiev videre til forårets 1/16-finaler.

Referat:
Kasper Risgård turde ikke give sig 100 procent mod Rio Ave, da han fik banket en fortand ud i 0-2-nederlaget.